নিমাবেন আচার্য

নিমাবেন ভবেশভাই আচার্য গুজরাটের অঞ্জার আসনের ১২তম বিধানসভার সদস্য। তিনি পূর্বে গুজরাট পরিবার পরিকল্পনা পরিষদে দায়িত্ব পালন করেছিলেন।

 ঘটনা 
২০১৭ সালের এপ্রিলে, নিমাবেন একটি শেষকৃত্যে যোগ দিতে যাচ্ছিলেন, তখন অজ্ঞাতপরিচয় ব্যক্তিরা তাঁর গাড়িতে পাথর ছুঁড়ে মারে, যার ফলে গাড়ির কাচ ভেঙে যায়, কিন্তু নিমাবেন এবং তার চালক অক্ষত ছিলেন।

 বিতর্ক 
রাজ্য বিধানসভায় ভূজ আসনের প্রতিনিধিত্বকারী নিমাবেন আচার্য এমপিএলএডি (সংসদ সদস্য স্থানীয় এলাকা উন্নয়ন) তহবিল থেকে ৫ লক্ষ টাকা পুরস্কার ঘোষণা করেছিলেন। এই সঙ্গে মোরবির প্রাক্তন বিধায়ক অমৃতিয়া ঘোষণা করেছিলেন যে, যে এলাকায় বিজেপি সর্বোচ্চ ভোট পাবে সেই এলাকার জন্য ১.৫ লক্ষ টাকার নগদ পুরস্কার থাকবে। টাকা দিয়ে ভোটারদের কেনার অভিযোগে মোরবি ম্যাজিস্ট্রেট তাঁদের এক বছরের কারাদণ্ড দিয়েছিলেন।

 রাজনৈতিক জীবন 
নিমাবেন ১৯৯৫ সালে বিধানসভার আবডাসা কেন্দ্র থেকে ভারতীয় জাতীয় কংগ্রেসের প্রতিনিধিত্ব করে ৩৬,৮১০ ভোট পেয়ে বিজেপির ছেদাদ তারা চাঁদ ভাই জগশীকে পরাজিত করে বিধানসভার সদস্য হয়েছিলেন। ২০০২ সালে কংগ্রেসের প্রতিনিধিত্ব করে ৫৮,৬১৯ ভোট পেয়ে অঞ্জার বিধানসভা কেন্দ্র থেকে বিজেপির আহির মাভজিভাই বি. সোরাথিয়াকে পরাজিত করেন। এরপর ২০০৭ সালে রাষ্ট্রপতি নির্বাচনে ভৈরোঁ সিং শেখাওয়াতের পক্ষে ভোট দেওয়ার সময় দলবিরোধী কার্যকলাপের কারণে তাঁকে কংগ্রেস দল থেকে বহিষ্কার করা হয়। ২০০৭ সালে তাঁর স্বামী এবং ৬ জন কর্পোরেশন সদস্য ভারতীয় জনতা পার্টিতে যোগদান করলে, নিমাবেন অবিলম্বে তাঁর স্বামীর পথ অনুসরণ করেন। ২০০৭ সালে বিজেপির প্রতিনিধিত্ব করে অঞ্জার বিধানসভা থেকে ৭৭,৬৭০ ভোট পেয়ে তিনি কংগ্রেসের হুম্বল ভেলজিভাই কাঠাড়ভাইকে পরাজিত করেন। ২০১২ সালে তিনি বিধানসভার ভূজ কেন্দ্র থেকে প্রতিদ্বন্দ্বিতা করেন এবং ৬৯,১৭৪ ভোট পেয়ে কংগ্রেসের আমিরালি হাজিহুশেন লোধিয়াকে পরাজিত করেন।

 তথ্যসূত্র 

বিষয়শ্রেণী:গুজরাতের রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:গুজরাত বিধানসভার সদস্য ২০১৭-২০২২
বিষয়শ্রেণী:গুজরাতের ভারতীয় জনতা পার্টির রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:গুজরাত বিধানসভার সদস্য ২০১২-২০১৭
বিষয়শ্রেণী:জীবিত ব্যক্তি